 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan Gilan Belediyesi**

**Mbledhja e Komitetit për Politik dhe Financa (KPF) më atë 19.04.2023, në ora 10:00**

**P R O C E S V E R B A L**

I mbajtur më 19. 02. 2023 në mbledhjen e Komitetit për Politikë dhe Financa (KPF) KK. Gjilan e kryesuar nga Kryesuesi i Kuvendit Komunal, filloi në orën 10:00. Në mbledhje, përveç anëtarëve të rregullt, kanë qenë të pranishëm edhe Zyrtarët e Sekretarisë së Kuvendit Komunal. Kryesuesi i Komitetit njëherit edhe Kryesues i Kuvendit Komunal, duke e hapur mbledhjen i përshëndeti të pranishmit në këtë mbledhje. Pasi, konstatoi se për mbledhje ka kuorum për mbajtjen e saj, ai prezantoi rendin e ditës, të cilën edhe anëtarët e kishin pasur paraprakisht:

1. Konstatimi i prezencës së anëtarëve të KPF-së dhe miratimi i procesverbalit nga mbledhja e kaluar,
2. Raporti financiar Janar-Mars 2023.
3. informatë rreth Manifestimit tradicional "Flaka e Janarit" 2023.
4. Projekt Rregullore për ndarjen e bursave për student të Komunës së Gjilanit.
5. Projekt Rregullore për të drejtat, detyrimet, disiplinën dhe përgjegjësit e nxënësve në Shkollat Fillore të Mesme të Ulëta në Komunën e Gjilanit,
6. Projekt Rregullore mbi përgjegjësin disiplinore të nëpunësve në institucionet edukativo arsimore dhe aftësuese në Komunën e Gjilanit.
7. Propozim vendimi për miratimin e komisionit për përzgjedhjen e drejtoreve dhe zv. drejtorëve të IEAA-ve serbe.
8. Raportet e punës të Komiteteve të KK Gjilan për vitin 2022.
9. Planet e punës të Komiteteve të KK Gjilan për vitin 2023.
10. Të ndryshme.

Lidhur me pikat e rendit të ditës fjalën e hapjes e paraqiti kryesuesi i cili paraqiti rëndësinë e kalimit të këtyre pikave për diskutim në Seancë të Rregullt të Kuvendit Komunal. Ai, ndër të tjera, theksoi rëndësinë e këtyre pikave.

Lidhur me procesverbalin e mbledhjes së kaluar a keni ndonjë vërejtje? Nëse jo atëherë votojmë. Konstatojmë se me të gjitha votat e anëtarëve miratohet procesverbali i mbledhjes së kaluar.

Për diskutim fjalën ia dha:

**Avdyl Aliu,** në përgjithësi ne pajtohemi pikat e rendit të ditës, por përveç këtyre unë e propozoj edhe një pikë për tu trajtuar në seancën e radhës, fjala është për një kërkesë nga Klubi i Volejbollit ‘’Drita’’ meshkujt, dje komiteti për Kulturë Rini dhe Sport që ka dërguar kërkesë për mbështetje financiare te kryetari i Komunës dhe dje ka rekomanduar komitetit për sot, andaj kisha kërkuar me fut në rend të ditës për seancën e radhës. Klubi ka rastin për suksesin historik sepse është në drejtim të mirë me u bë kampion i Kosovës. Shuma është 10.000 euro dhe mendoj se edhe shuma është e arsyeshme.

**Arianit Sadiku**, ndoshta kish me qenë më mirë që para se me futë në rend të ditës me u diskutuar si çështje e mandej me e futë edhe në votim. Më parë ndoshta kish qenë dashtë Drejtori i Kulturës fillimit me diskutuar.

**Kushtrim Zeqiri**. Faleminderit Kryesues, në kemi mbajtur dje në komitetin për Kulturë mbledhjen dhe me shumicën e votave kemi përcjellë në KPF, por me than të drejtën unë nuk jam i pajtimit me bë këtë sepse vetëm se e kemi kalua një shumë të madhe përmes kuvendit. Unë e di se ju duhet mbështetja këtij klubi, por edhe unë e di se edhe ata janë pjesë përbërëse e Thirrjes Publike që janë përfitues në listën preliminare. Por shumën që e kanë përfituar ata nuk janë të kënaqur. Prandaj edhe ka bërë ankesë. Realisht, nëse e përkrahemi përmes kuvendit kjo po i prishë të gjitha planifikimet buxhetore të Drejtorisë, sepse nëse merret vendim unë nuk di se ku të i marri paret për me i subvencionuar. Por, sinqerisht nuk kemi fonte. Vetëm nëse ia kalojmë në vitin e ardhshëm. Andaj, nuk kishe rekomandua me kaluar këtë pikë sepse edhe ju ka nënshtruar thirrjes publike. Është përfitues me 3.800 euro.

**Riad Rashiti**, nëse mendoni me kalua përpara këtë kërkesë prej 10.000 euro nuk ka asnjë mundësi buxhetore për me realizuar këtë kërkesë për arsye se buxheti është i planifikuar. Sepse edhe për këtë vendimin për bartjen e mjeteve e kemi të ndarë për këtë vit. Sot mendoj se jemi krejt vonë për të subvencionuar këtë, sepse nuk mundemi me kaluar jashtë procedurave ligjore.

**Avdyl Ali**, theksove se kjo është kërkesë me rëndësi dhe tash është momenti për tu bërë kampion i Kosovës, tash ti ndihmojmë të bëjmë kampion. Ajo që e theksoi drejtori, z. Riadi, që tha se nuk kemi mundësi, mendoj se në matematik secili problem e ka së paku një zgjidhje D.m.th. nuk ka problem pa zgjidhje e po ashtu edhe kësaj nuk ka problem me i gjetur zgjidhje. Prandaj le të bëhemi dhe ne në komitet edhe në kuvend pjesë e këtij suksesi.

**Arianit Sadiku**, besoj se secili nga ne e din rendësin me i ndihmuar klubet, para disa muajve ka qenë në prag të shuarjes Klubi KF Gjilani që të gjithë krenohemi me derbin që zhvillohet. Por ne nuk kemi pasur mundësi apo mjete financiare që në këtë formë përmes kuvendit të ndihmohet. Në rast se çdo kërkesë e tillë vjen në këtë formë, për klubet sa është nevojat, atëherë nuk ka nevoja me pasur thirrje publike për klubet për OJQ-të fare. Logjika e kësaj qeverisje është që klubet për të cilat dalin kampionit në vitin e ardhshëm financohen ashtu siç është financuar Klubi i Volejbollit te femrat. Kjo, kur nuk ke orientim të mjeteve, është problematike me mbështetë financiarisht. Po flasë personalisht unë nuk jam i kënaqur as me thirrjen publike ku përfitoj edhe ata që ju kanë ndarë mjete financiare klubeve ku marrin pare nga fëmijët që shkojnë me ushtrua. Atëherë pse me iu ndarë mjete financiare atyre.

**Shpresa Kurteshi Emini**, përshëndetje, në radhë të parë meqë çëshja është diskutuar në Komitetin përkatës, besoj se anëtarët aty e kanë diskutuar në mënyrë të mirëfilltë dhe mirë që kanë rekomandua për KPF dhe si e tillë është dashtë me u rekomandua dhe me ardh si material si pikë e rendit të ditës në materialin që e keni dërguar. Por fatkeqësisht e kemi parë që nuk ka ndodhur, për shkak të rëndësisë dhe nevojës për me ecë përpara apo për të triumfuar në fushën ku klubi vepron. Ato që e thanë drejtorët ndoshta sipas tyre qëndron por ne e dimë nga praktika dhe e kaluara që çështjet të tjera me rëndësi mundet me u shtyrë përpara e në këtë rast Klubi i Dritës për mundet me u ndihmuar. Unë personalisht kërkoj nga dy drejtorët që janë këtu që të i japin më shumë seriozitet çështjes të merren vesh me kryetarin e komunës sepse gjithmonë ekziston mundësia që mjetet financiarë me u siguruar pavarësisht thirrjes publike që iu kanë ndarë mjete apo pavarësisht çështjeve të tjera sepse nga e kaluara e dimë që mundet por vetëm mundet që ju të keni vullnet. Ne rekomandojmë sot për seancën e kuvendit dhe deri atëherë nëse keni vullnet me ndihmuar klubin edhe mjetet keni me i gjete. Ne kemi obligim institucional por edhe moral me i ndihmuar. Andaj, bëjeni të pamundurën me mbështet klubin se vërtet ka nevojë.

**Riad Rashiti**, atë çka e dëgjova nga ju ish Kryesuese as nuk e kisha pritë hiq sepse ke qenë edhe vetë aty. Ju nuk mundeni me marrë vullnetin tonë me fjalët e tuaja por ne vullnetin e kemi dhe po dëshmojmë në punën tonë. Sa e dimë rendësin e sportit ne besoj e dëshmon edhe rritje e madhe sesa që ka qenë dhe nëse isha në pozitën tuaj, më kish ardh marre sepse kur është votuar buxheti, ju nuk keni qëndruar në seancë se s’keni qenë në gjendje as kuorumin e bë për seancë. Unë kam 5 subvencionime që kanë hyrë në atë shumë të bartjes së mjeteve dhe ju në seancën e kaluar nuk e keni ngrit në seancën e kaluar. Prandaj ne kemi edhe vullnetin është por mundësia buxhetore nuk është. Kështu që ju politik mundeni më bërë sepse edhe në opozitë jeni, por mos e cilësoni pa të drejtë sepse duhet me qenë korrekt prandaj ekziston korniza afatmesme buxhetore prandaj ekziston planifikimi i buxhetit prandaj ekziston bartja e mjeteve. Ka ligj, udhëzime, rregullore që na imponojnë neve. Ne së pari duhet me ditë a ka buxhet e nëse ka atëherë duhet të shtyjmë përpara.

**Shpresa Kurteshi Emini,**  këtë çka po e dëgjojë nuk janë argumente, ne vazhdojmë që kërkesa me kaluar dhe insistojmë që kjo të kalojë, pa ngjyrimeve politike. Të ia japim mundësin kuvendit që të vendos sepse edhe mundet me i gjet mjete financiarë.

**Bujar Nevzati,** faleminderit kryesues, nuk po më pëlqen ky debat sepse edhe po keqkuptohemi dhe po dalim jo mirë. Po pajtona se mburremi me klubin po e dimë se sa kemi qenë real edhe me klubet e tjera, tash po e dimë se është për një klub të caktuar edhe është pretedent për me fituar vendin e parë, po unë kisha kërkuar ashtu siç e tha edhe Shpresa që me lutë edhe kryetarin apo edhe me shikuar edhe me ndonjë donator që me i dalë në ndihmë këtij klubi. Ne kemi marrë vendim edhe më herët, por punë nuk këna kryer, prandaj nuk jam me marrë vendime e mos me kryer punë. Jam shumë i interesuar me shikuar mundësin edhe përmes Kryetarit apo ndonjë donatori ti dalim në ndihmë këtij klubi.

**Riad Rashiti,** unë kam me propozuar një rendë të ditës, Subvencionimin për këto kategori me këto shuma:

* Nga 100 euro për çdo lehonë që lind në Komunën e Gjilanit nga 1 muaji deri në fund të vitit.
* Nga 300 euro pagë mujore për 20 persona me aftësi të kufizuar me vlerë 48.000 euro.
* Suvencionimin e bizneseve me pronare gra me vlerë 50.000 euro.
* Subvbencionimin e bizneseve Start Up për të rinjët e Komunës së Gjilanit me vlerë 85.000 euro.
* Subvencionimin e praktikantëve me vlerë prej 15.000 euro.

Kjo bëhet sipas buxhetit që është bartë nga seanca e kaluar.

**Arianit Sadiku,** kemi 8 pika të rendit të ditës që janë për sot që kanë qenë të parapara për trajtim në KPF dhe është një propozim që ka kaluar në komitetin për Kulturë Rini dhe Sport, si dhe propozimet e DBF, për 5 vendimet që duhet të mirren në seancën e ardhëshme.

Fillimit tek plotësimi i rendit të ditës, kush është që të plotësohet me pikën e propozuar për Klubin volejbollit Drita për meshkuj të mbështet financiarisht, dhe propozimi prej Drejtorit të Financave.

* Kush është që pikat e rendit të ditës janë të parapara për rend të ditës për sot që kanë qenë të planifikuara.

Të gjithë anëtarët votuan **PËR.**

* Pika e diskutimit për K.V ‘’Drita’’ që të jetë pikë e rendit të ditës.

**Mimoza Kadriu Qerimi,** dëshiroj vetëm z. Avdylit të ia rikujtoj se në mandatin e kaluar, kur unë kam propozuar që Klubin Unitet Basketbollit Ballkani me mbështet financiarit kur ka qenë e rrezikuar, nëse ju kujtohet ju nuk keni qenë atëherë këmbëngulës të më përkrahni. Me arsyetimin se nuk ka mjete, ndërsa sot po merrni rolë tjetër sepse po dëshironi me shfrytëzuar. Ndërsa, unë kam edhe një kërkesë tjetër që është jetike, janë 13 nxënës të lagjes ‘’Te Japuqt’’ që s’kanë transport për shkak të ligjit që nuk ia lejon. E çka me bë me këto raste, na duhet me iu dhënë rëndësi këtyre sepse është jetike për ta.

**Shpresa Kurteshi Emini**, vetëm të sqaroj se ju keni pasur kërkesë që ju kuptoj plotësisht, por nuk e kujtoj që ne ndonjëherë nuk kemi shqyrtuar apo nuk i kemi ndihmuar kërkesat që na kanë arritur. Kjo që kemi propozuar ne sot është rruga institucionale është diskutuar në Komitet ka rekomandim për KPF e pastaj vjen në Kuvend.

Atë që po e theksoni ju nuk e di që është forma zyrtare dhe nuk e di që është trajtuar. Apo që iu është mohuar e drejta për mbështetje. Nëse mundesh vetëm me na kujtuar a ka qenë forma zyrtare apo jo.

**Mimoza Kadriu Qerimi,** unë kam insistuar se kërkesa ka qenë zyrtare të institucionet te Kryetari dhe nuk është mbështet e që unë kam thënë se përse nuk e përkrahni një kërkesë

**Krenare Latifi Kqiku,** ne realisht nuk jemi kundër me i ndihmua/subvencionuar Klubet Sportive. Por pyetja ime do të ishte a ka mjete financiare të planifikime. Ndërsa në momentin që Drejtori i Financave e konfirmon se ka mjete financiare të planifikuara për këtë klube unë me dëshirën më të madhe e kishe votua por nëse drejtori e kish konfirmuar se nuk ka mundësi buxhetore atëherë s’kemi çka të përkrahim. Pra nuk mund të përkrahim në momentin kur thuhet se s’kemi mjete financiare.

**Kushtrim Zeqiri** kërkesa që kanë bërë në ka ardhur në komitetin e Kulturë për organizata që i përkrahëm më herët dhe Klubin e Boksit për organizimin e turnirit ‘’Agim Rushiti’’ dhe Klubin e volejbollit te femrat. Atëherë kur në komitet është propozuar është përmendur edhe klubi i volejbollit të meshkujve. Parimisht u pajtuam që nëse bëhen kampion kemi me i mbështetur me sikurse Klubin e Volejbollit për femra. Ndërsa dje krye në veti e propozuan. Unë sinqerisht jam për me i subvencionuar, por nuk kemi mundësi buxhetore.

**Nazim Gagica** faleminderit kryesues, intervenimi me kohë edhe në organizata apo Klube sportive apo edhe banesore e ka efektin më të madh çoftë për para një suksesi, falimentimi dhe intervenimi para një suksesi mendoj se e ka efekti ë të madh sepse mjetet në vitin e ardhshëm nuk i bëjnë punë. Andaj, sot ne e mbështesim kërkesën e klubit sepse është para një situate të para një suksesi. Andaj ne e mbështesim këtë propozim. Dhe atë për bartjen e mjeteve.

**Riad Rashiti**, prapë deklaroj në krah të opozitës kësaj here, se e përkrahi kërkesën e juve dhe të klubit dhe kam me qenë pjesë me realizua por bashkë me juve. Unë propozoj një komision të Kuvendit, po shkojmë nëpër biznese të lobojmë dhe të sigurojmë donacione për me ndihmuar klubin. Po e përsërisë, unë jo që nuk e përkrahi kërkesën, por, nuk lejoj me u përsërit e kaluara. Në 2022 ju e keni bërë planifikimin e unë shpenzimin. Shoqatës së transportuesve në kohë pandemie keni marr vendim në kuvend 60.000 euro si keni dhënë, në 2021 keni marrë vendim pa pasur para, është dashtë me paguar unë në 2022. Shoqatës së Gruas Iliria, keni marrë vendim që për 3 vite me ia dhënë nga 10.000 euro nuk keni paguar as kësaj.

Mbledhja kaloi në pauzë 5 minutshe.

**Arianit Sadiku**, ju lutem të i masim fjalët aty ku rëndohet njëri tjetëri, ne secili nga ne jemi me bë politik edhe me zhvillu politika. Anjë nga ne nuk jemi me tentu me ia nxënë kryt njëri tjetrit për veprimet apo mosveprimet që sjan bërë. Kërkoj që në vazhdim kjo seancë të jetë në frymen e rendit të ditës.

**Riad Rashiti,** buxhetin nuk lejoj me hy në obligime jashtë procedurave ligjore, vitin e kaluar kemi pas 4 raste që është dasht me i paguar në 2022 që janë marrë vendimet më heret. Praktikat e të kaluarës unë nuk i vazhdoj sepse janë të dëmshme edhe të jashtëligjshme.

**Arianit Sadiku.**

* Pika e diskutimit për K.V ‘’Drita’’ që të jetë pikë e rendit të ditës.

Me 9 anëtarët votuan PËR.

* Pikat e propozuara nga Drejtori i Financave.
* Me 8 anëtarë votuan PËR dhe 1 ABSTENIM.

Pikat e rendit të ditës votohen në pako për Seancën e rregullt të KK-së:

Me 9 anëtarët votuan PËR

**Bujar Nevzadi,** kërkon sqarim për vendimin e marrë nga kuvendi Komunal për tatimin në pronë, pagesat e këshilltarëve të Kuvendit Komunal dhe Rrugës për Bujanoc.

**Arianit Sadiku,** në lidhje me tatimin në prone dje ka kaluar në mbledhjen e ministrit të financave që është miratuar kërkesa e komunave që qytetarëve të iu falen nga 100 euro prej tatimit në pronë, ndërsa për rrugën e Bujanocit na është dhënë shprese se deri në qershor do të përfundoj një trase e saj.

**Sadri Arifi**, çështja e pagesës së pagesave mendoj se do të rregullohet për shkak të disa gabimeve që kanë ndodhur. çështjen e pagesave bëhet në bazë të ligjit për Zyrtarët Publik, e që po ashtu parashihet se anëtarët e kuvendit në cilat raste i marrin edhe shtesat e tyre.

**Nazim Gagica,** për faljen e tatimit në pronë ne kemi marrë një vendim por është edhe një vendim për Eko Higjienën që sipas të gjitha gjasave nuk është duke u zbatuar, çka është duke ndodhur.

**Arianit Sadiku** për këtë çështje duhet me marrë edhe një interpretim ligjor, sepse disa çështje është interpretuar gabim edhe ne këshilltarët se kuvendi mundet me marrë vendim për këtë çështje e që në asnjë marrëveshje tjetër nuk e kem gjetë që Kuvendi Komunal merr vendim për këtë çështje dhe rrjedhimisht ai votim është bërë si lloj presioni për kompaninë që të ulë çmimin. Po realisht nuk është e drejtë e jonë me vendosur për këtë çështje.

**Riad Rashiti,** edhe unë e mbështes mendimin e z. Gagica në lidhje me vendimin që kemi marrë, çmimi ka lëvizur për 0.50 cent por jemi në pozicion të vështirë. Sa i përket është çështjes se detyrimeve të investimeve nga ajo kompani.

**Seanca përfundoi në ora 11:15**

**Procesmbajtës: Kryesuesi i Kuvendit të Komunës**

**Fatlum Xhaçkaj Arianit Sadiku**